Hljómsveitin My Sweet Baklava sendir frá sér tónlistarmyndband Myndband við lagið Fun in the sun með hljómsveitinni My Sweet Baklava , sem að stofninum til er frá Akranesi , er komið út . Tónlistarmyndbandið var tekið upp á Akranesi í vor en lagið er að finna á plötu sveitarinnar , Drops of sound , sem kom út í febrúar . Tökustaðir myndbandsins voru Garðalundur og Litla búðin við Kirkjubraut og annaðist Kristinn Gauti Gunnarsson upptökur og klippingu . Hljómsveitina skipa þau Valgerður Jónsdóttir , söngur , Þórður Sævarsson , gítar , Sveinn Rúnar Grímarsson , bassi , og Smári Þorsteinsson á trommur . Það er Aldís Ylfa Heimisdóttir sem er stúlkan í afgreiðslunni í myndbandinu og þá annast Petrún Berglind Sveinsdóttir trompetleik . Í tilkynningu frá hljómsveitinni segir að fjölskyldur og vinir hljómsveitarmeðlimi tóku þátt í gerð tónlistarmyndbandsins , en lagið segja þau sumarlag sveitarinnar í ár . Hægt er að sjá nýja myndbandið hér að neðan :